als_Latn dik_Latn sag_Latn
Bisha nga Torino me 28,500 kubik (Foto)
Pas më shumë se një shekulli, Duncan Pittaway, ka rikthyer në jetë veturën sportive FIAT S76 nga viti 1910. Kjo veturë që është e njohur si “Bisha nga Torino”, kishte marrë këtë nofkë falë motorit gjigant që mban në vete plotë 28.5 litra. Për kohën e vet FIAT S76 kishte motor tejet të fuqishëm që prodhonte afro 300 kuaj fuqi.
Kjo veturë ishte prodhuar me qëllimin që të thyej rekordin botërorë të atëhershëm për shpejtësi, që edhe kishte pasur sukses pasi shpejtësia maksimale shënonte në instrument tabelë 190 km/h. Është interesant fakti se ky motor gjigant ka vetëm 4 cilindra me nga 4 ventila.
Por ajo çka e bën më të veçantë këtë veturë është fakti se janë prodhuar vetëm dy njësi, kurse Pittaway për rikonstruktimin e veturës ka përdorur shasinë e njërit prej tyre kurse motorin e ka huazuar nga i dyti.
Por pas rikonstruktimit kjo veturë ka habitur adhuruesit e kësaj marke me tingullin e motorit që nuk e ka hupur aspak freskinë, edhe pse kanë kaluar mbi 100 vite që kur për herë të parë shkeli në pistat e garave, dhe më plotë të drejtë është quajtur “Bisha nga Torino”.
Nëse mendoni se regjistrimi i kësaj veture do të kushtonte shumë, atëherë çfarë do të thoshit për modelin Brutus të cilin në njërin prej serive të Top Gear e ka vozitur Jeremy Clarkson. Kjo bishë është ndërtuar në rrota pas Luftës së Parë Botërore, kurse është pajisur me motor të aeroplanit me 12 cilindra që në atë kohë kishte plotë 46 litra./tribuna/
als_Latn als_Latn als_Latn als_Latn als_Latn als_Latn